Notum sit omnibus hominibus tam presentibus quam futuris, quod filii Rainaldi vicecomitis de Belna, Hugo, Rainaldus, Petrus, Tiebertus sed et Humbertus frater eorumdem archidiaconus, dederunt et laudaverunt absque omni resiquisitionem sanctę Marię de Cistercio et fratribus ibidem nunc et inperpetuum Deo servientibus, per manum domni Hugonis ducis Burgundię et uxoris ejus Matildis, quicquid pater eorum in cisterciensi territorio retinuerat, id quod ad opus duorum hominum suorum Teoderici atque Martini et ancillę suę Osannę retinuerat tempore etiam et presentia domni Rainardi tunc temporis prefati loci cisterciensis abbatis.